Lav et referat af nedenstående tekst:

Tekst:
Vesthimmerlands Kommune har lige nu landets højeste smittetryk, og det får konsekvenser for Poul Brønnum Pedersen fra Aalestrup og andre plejehjemsbeboere i kommunen. For fra i dag åbner plejehjem landet over op for gæster, men ikke i Vesthimmerland. Selvom Poul Brønnum Pedersen selvfølgelig gerne vil have besøg af mere end ganske få pårørende, så er han forstående overfor politikernes beslutning. - Det ville være grusomt, hvis sådan en som mig smittede nogle af de andre. Det ville være frygteligt, siger han. Tage glæder sig Men hvor Poul Brønnum Pedersen må vente, så er i dag en stor dag for 87-årige plejehjemsbeboer Tage Poulsen fra Ørum. Efter tre måneder kan han og mange andre nu igen få alle de besøg, de har lyst til. - Vi må ikke bevæge os nogen steder, og vi må ingen få ind. Så det har været dødhamrende trist, siger han og fortsætter: - Jeg ser virkelig frem til det. Jeg synes, det må være det eneste rigtige. Men jeg kan godt se faren ved det. Stadig nogen kontrol Men selvom Tage Poulsen og de andre beboere på plejecenteret Højvangen i Ørum nu igen kan få gæster, så betyder det ikke, at alle bare kan gå lige ind. - Vi skal stadig have styr på, hvem der kommer ind i huset. Derfor har vi nogle kontakttelefoner, som folk skal henvende sig til, siger centerleder Per Svane Aastradsen. Hvis man skal tæt på en beboer, så kræver det desuden også værnemidler, og så er der også andre ændringer. - Man skal ikke røre ved kontaktflader. Det vil sige, man går direkte ned i lejligheden uden at røre ved gelænder, uden at tale med andre, og vi opfordrer også til, at man hos alle de beboere, der har terrasse, bruger deres terressedør som indgang til plejecentret, forklarer centerlederen.

Referat:
Nu åbner landets plejehjem igen. Men ikke i Vesthimmerland, hvor kommunen stadig siger nej til fuld genåbning.